钦定古今图书集成/方舆汇编/职方典/第1262卷 > 《桃源行》汪藻
## 钦定古今图书集成/方舆汇编/职方典/第1262卷 > 《桃源行》汪藻

祖龙门外神传璧，方士犹言仙可得。东行欲去羡门
亲，咫尺蓬莱沧海隔。那知平地有青春，只属寻常避
世人。关中日月空万古，花下山川长一身。中原到后
无消息，六朝氛尘徒感昔。谁教晋鼎判东西，却愧秦
城限南北。人间万事愈可怜，此地当时亦偶然。何事
区区汉天子，种桃辛苦望长年。